GROHE New Grohtherm 2000 Badtherm. Met Tray 150 M/Kopp | Reviews | KIESKEURIG.BE
€ 210,95 Saniweb.be € 226,27 cevo market € 272,06 sanitairwinkel.be [Video en foto’s] Bekendes in swart geklee teen plaasmoorde | Maroela Media
Talle bekendes soos Karlien van Jaarsveld, David Fourie en Kurt Darren het Maandag swart aangehad as deel van die #SwartMaandag-veldtog wat ten doel het om solidariteit te toon met die boere wat hul lewens in plaasmoorde verloor het.
Dié veldtog wat oor die naweek momentum begin kry het, het Maandagoggend talle paaie en snelweë tot stilstand gedwing. Optogte vir #SwartMaandag het Maandagoggend plaasgevind onder meer op die N1-Suid, die R21 en R24 asook die R57 en R59 en die N4. Optogte is ook in die Kaap en ander dele van die land gehou.
Die veldtog het verder ook ondersteuning uit die buiteland gekry in onder meer Tyrone, Oklahoma, in die VSA en Hamilton in Nieu-Seeland. Die Facebook-groep Ek love die Vrystaat het ook ŉ foto gedeel van ŉ banier in Arkansas in die VSA wat lui “Stop farm murders in South Africa”.
“Dit gaan nie oor swart of wit nie, dit gaan oor moord,” het Karlien van Jaarsveld op sosiale media geskryf. “Dit gaan oor geregtigheid. Dit gaan oor saad plant en groei. Wat sal groei uit die dood? Wat sal kom van ongeploegde lande? Wat sal word van die Suid-Afrikaner? Ons is te bang om iets te sê, nou verwag die hele land net Steve Hofmeyr moet iets sê. Maar wat van hom? Ja, hy gaan ŉ held sterf, maar wat van sy familie wat hy in gevaar stel deur te praat? En ons wat stil bly en net hard hande klap wanneer hy op die verhoog verskyn? Ons moet saam staan. Komaan, Suid-Afrika! Dis ons land, ons wil hier sterf.”
André Lötter (Foto: Instagram)
Die 7de Laan-akteur André Lötter het ook sy hart teen plaasmoorde uitgestort. Die akteur het gesê hy het ook al naby familie in só moord verloor.
“Ek dra swart nie net in solidariteit met die boere wat vermoor word nie, maar met die hoop dat geen Suid-Afrikaner, ongeag sy geloof, ras of kultuur, vermoor moet word nie. Niemand verdien dit nie – maak nie saak wat die redes is wat aangevoer word nie. Om iemand te moor is nie oukei nie. ŉ Paar jaar gelede het ek ŉ oom en ŉ tannie in ŉ plaasaanval verloor. Hulle is wreedaardig aangerand en gemartel vir bykans 12 uur voordat hulle vermoor is waarna die plaas afgebrand is. Geen Suid-Afrikaner behoort hierdeur te gaan nie. Hierdie is ŉ noodkreet na die regering en vir die mense wat ons moet veilig hou.”
“Elke stem, elke aksie, elke bydrae help. Stop die slagting en moorde van onskuldige mense in Suid-Afrika,” het die akteur en komediant Radio Raps, oftewel Rikus de Beer, gesê.
Steve Hofmeyr, al ŉ geruimte tyd ŉ kampvegter teen plaasmoorde, sê statistieke in plaasmoorde behoort as ŉ “moordsyfer” en nié ŉ “sterftesyfer” bekend te staan. “Dis een statistiek wat gouer verander as wat ons dit kan opstel. Baie soos die verkragtingsyfer. Maak nie saak wanneer jy dit publiseer nie, dis reeds oud. Teen 22 Oktober 2017 was daar 340 aanvalle en 64 plaasmoorde in Suid Afrika. Dis was reeds meer as die vorige jaar, maar met nog drie bloedige maande oor voor die einde van die jaar.
“Maar laat dit duidelik uitgespel word dat moordenaars nie die enigste skuldiges is nie. Dit het tyd geword om dié wat in ‘diplomatiese’ taal hieroor praat aandadig te hou. Geen minderheidstam in die wêreld word getoets soos myne nie. Ons moet glo kalm Christene bly terwyl ons families uitmekaargeskeur word. Ons moet ons woorde tel, ons reaksies beteuel, of ons sal disproporsionele strawwe opgedis word vir iets so belaglik soos die kisvoorval. Ons is simpatie kwyt oor die houding dat wit mense nie slagoffers kan of mag wees nie. Die boer moet lewe omdat hy ŉ reg het daartoe; en omdat enige familie soggens om die ontbyttafel moet handevat sonder om te huil in wanhoop.”
#stopfarmmurders #stopmurders #dontkill #humansstandtogether #proudlysoutharfican #liveinpeace #compassion #freedom #justdontkill #onlymyopinion #weneedeverybody #speakout #allbloodisred #cleanse
A post shared by Andre Lotter (@andrelotter) on Oct 30, 2017 at 1:58am PDT
— Andre Schwartz (@Andre_Schwartz) October 30, 2017
Tanya van Graan (Foto: Instagram)
Eddie ‘Kwagga’ Boucher (Foto: Twitter)
Radio Raps (Foto: Twitter)
Kurt Darren (Foto: Twitter)
Bobby van Jaarsveld se inskrywing (Foto: Twitter)
Victor Matfield en vriende (Foto: Instagram)
Anneline Kriel (Foto: Facebook)
foto's plaasaanvalle Swart Maandag video
Ek wil net by Karlien uitvind wie het haar of enige ander sanger ooit gekeer om iets te se? Jy is reg – dit gaan nie oor kleur nie maar oor blatante moord op enige kleur. Jy erken self jy is te bang om iets te se maar dan kerm jy omdat Steve die moed het om sy mond oop te maak. Jou woorde – ” nou verwag die hele wereld net Steve Hofmeyr moet iets se? Wat van hom? Ons moet net hard hande klap wanneer hy op die verhoog verskyn”? Bespeur ek ‘n tikkie jaloesie en nydigheid? Niemand het nog ooit een van julle gekeer om iets te se oor enige moorde in ons land nie maar soos jy tereg gese het – julle is te bang om vir die wereld te wys dat die moorde te erg raak want ja erken maar julle is te lafhartig en is maklik om agterna te hol en aanmerkings te maak oor iemand wat moed het om regtig vir sy land en mense op te kom.
Ek wil net vir Karlien die volgende vra: Jy is reg – dit gaan nie oor kleur nie – dit gaan oor moorde. Jy erken self jy is te bang om iets te se en jou aanmerking – “nou verwag die hele wereld net Steve Hofmeyr moet iets se? Wat van hom? Ons moet net hard hande klap wanneer hy op die verhoog verskyn”? Sjoe is dit nie bietjie nydig nie? Wie keer jou of enige ander persoon om julle stemme dik te maak oor enige moorde in SA? Nee jy erken self jy is te bang nou blameer jy vir Steve omdat hy die moed het om op te staan vir sy mense en sy land? Dalk moet jy by Heinz gaan leer om te dink voor jy praat!
Ek wil net weet waar was al die mense wat nou hulle ondersteuning gee hoekom is dit nog altyd net Steve Hofmeyr gewees en wat nog steeds veg vir sy mense en nou skielik verskyn die ander ????? En asseblief ek vra maar net en wonder maar net??????